
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 131
din 25 iulie 2013
privind însuşirea rapoartelor de evaluare pentru terenurile al căror schimb s-a aprobat prin  Hotărârea Consiliului Local Sighişoara nr. 30/28.02.2013
           Consiliul Local al Municipiului Sighişoara, întrunit în ședință ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15005/08.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 30/28.02.2013 prin care s-a aprobat schimbul de terenuri între S.C. Teleson S.R.L. şi Municipiul Sighişoara, sens în care se impune însuşirea rapoartelor de evaluare a acestor terenuri;

Având în vedere că prin efectuarea acestui schimb de terenuri nu sunt afectate  unele planuri de sistematizare şi de asemenea, aceste terenuri nu mai fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005; 

Având în vedere prevederile art. 1763 - 1765 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 15002/08.07.2013, prin care se propun spre însuşire rapoartele de evaluare pentru terenurile al căror schimb s-a aprobat prin Hotărârea Consiliului Local Sighişoara nr. 30/28.02.2013, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” si (5) lit. „b”, art. 45 (3), art. 115 (1) lit. „b” şi art. 121 (4) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se însuşeşte Raportul de evaluare - anexa nr. 1 la prezenta hotărâre, al terenurilor situate în Municipiul Sighişoara, str. Consiliul Europei, pe care S.C. Teleson S.R.L. le va da la schimb conform art. 1 lit. a din Hotărârea Consiliului Local Sighişoara nr. 30/28.02.2013, la suma de 90.175,00 lei. 

Art.2. Se însuşeşte Raportul de evaluare - anexa nr. 2 la prezenta hotărâre, al terenului situat în Municipiul Sighişoara, str. Consiliul Europei, pe care Municipiul Sighişoara îl va da la schimb conform art. 1 lit. b din Hotărârea Consiliului Local Sighişoara nr. 30/28.02.2013, la suma de 90.175,00 lei.

Art.3. Întrucât valoarea terenurilor care se vor da la schimb, conform rapoartelor de evaluare menţionate la art. 1 şi 2 din prezenta hotărâre, este egală nu se datorează sultă de către nici unul dintre copermutanţi. 

Art.4. (1) Schimbul propriu-zis al terenurilor a căror rapoarte de evaluare s-au însuşit prin art. 1 şi 2 din prezenta hotărâre, în înţelesul prevederilor Legii nr. 287/2009 privind Codul civil, republicat, cu modificările şi completările ulterioare, se va perfecta prin act autentic la un birou notarial public din Municipiul Sighişoara.

(2) Cheltuielile pentru încheierea contractului de schimb vor fi suportate de către copermutantul S.C. Teleson S.R.L.
Art.5. Se împuterniceşte d-l ing. Dăneşan Ioan Dorin, Primarul Municipiului Sighişoara, să semneze în numele şi pe seama Municipiului Sighişoara contractul de schimb, conform celor prevăzute în Hotărârea Consiliului Local Sighişoara nr. 30/28.02.2013 şi în prezenta hotărâre.

Art.6. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică, Direcţia Administrarea Patrimoniului şi Serviciul Juridic din cadrul Municipiului Sighişoara.

Art.7. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
Toth Tivadar   
      Contrasemnează/Avizat pentru legalitate

                  SECRETAR,




      Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Arhitect șef ;

1 ex. Direcţia administrarea patrimoniului ;
1 ex. Direcția economică ;

1 ex. Serviciul juridic
10 ex. AF/FM

